Avaldus,

Esitame Laeva valla aukodaniku kandidaadiks Evi Zirnaski.

Ta on sündinud 1926. aastal, osalenud aastakümneid rahvatantsuringis ja juba 16-aastaselt õppis rahvatantsu Ullo Toomi juhendamisel. Omab Ullo Toomi mälestusdiplomit.

On Laeva Lasteaia asutaja ja olnud paljudes koosseisudes külanõukogu saadik. Osalenud erinevates rollides näiteringi esitatud näidendites.

Evi Zirnaski juhtimisel ja organiseerimisel on Laeva valla elanikud käinud mitmetel välisreisidel.

Tema huvialadeks on olnud tants, sellega ta tegeles kuni 90. eluaastani, ristsõnad ja lugemine.

Tal on 3 last, 9 lapselast ja 14 lapselapselast.

Ta on Pensionäride Seltsi liige algusest peale, on organisatsiooni juhatuses.

Tööalaselt:

1985. a. pälvis kiituse hea töö eest ning seoses rahvusvahelise naistepäevaga autasustati aukirjaga.

Samal aastal premeeriti Tartu Metsakombinaadi 40. aastapäeval pikaajalise kohusetruu töö eest ENSV Metsa – ja Puidutööstuse Ministeeriumi ning A/Ü EVK aukirjaga.

On pälvinud veel tööalaseid aukirju.

Merike Veemaa, Laeva Pensionäride Seltsi juhatuse liige ja „Kanarbiku“ rahvatantsijad

15. 01.2017